Pressemeddelelse

December 2011

Peugeot slår dørene op for et brag af en nytårskur  
den 7.-8. januar

**Peugeot fejrer traditionen tro det nye år med nytårskur over hele landet. Der vil blive fyret op under alle Peugeot-forhandlerne med serpentiner, gyldne champagnedråber, enestående gode tilbud og kransekage. Dørene åbnes den 7.-8. januar klokken 11-16 og det er absolut værd at tage et smut forbi og gøre en god handel eller blive inspireret. Og som en ekstra bonus bliver man forkælet med en lækker kvalitetsplaid til at holde sig varm i de kolde vintermåneder, hvis man allerede nu tilmelder sig på** [**www.peugeot.dk**](http://www.peugeot.dk)**.**

Festfyrværkeri i tilbuddets tegn

Ved årets nytårskur vil man kunne opleve en hel buket af gode tilbud.

Med det skarpeste tilbud til småbilssegmentet fortsætter Peugeot succesen med at tilbyde 15.000 kr. for den gamle bil ved køb af enten en Peugeot 107 eller en Peugeot 206+. Peugeot 107 byder på trods af sin beskedne frapris på 84.990 kr. på både et smart og ungt design, fin kørekomfort og ikke mindst en motor, der kører langt på literen.

Den lidt større model Peugeot 206+ har samme egenskaber og som plusset siger, lidt mere af det hele. Den fås fra kun 121.490 kr. og man sparer 5.000 kr. på 1.4 HDi-udgaven med et brændstofforbrug på 25 km/l, der i forbindelse med nytårskuren fås til en pris på 137.990 kr.

Attraktive priser på Peugeot 207 og 308

2012 skal skydes i gang med manér og der skal naturligvis være forkælelse for enhver smag. Derfor topper Peugeot nytårskuren med endnu flere gode tilbud. Det gælder Peugeot 207, som før havde en frapris på 141.490 kr., men under nytårskuren kan fås fra 129.490 kr. En stor besparelse på en bil, der både rummer cool design, god kørekomfort, gennemtænkt interiør og et lavt brændstofforbrug.

Sidst, men ikke mindst, frister nytårskuren med et stærkt tilbud på den dynamiske og rummelige Peugeot 308. En moderne familiebil, der sætter nye standarder inden for miljømæssig effektivitet med Peugeots e-HDi Stop&Start-system. Alle Access-udgaver har fået skåret 10.000 kr. af prisen og 308 fås nu fra 199.990 kr.

Få 4 vinterhjul med i købet

Festlighederne fortsætter: Som en ekstra fjer i nytårshatten får man 4 vinterhjul med i købet netop denne weekend. De 2 forrige vintre har været barske, og derfor vil Peugeot gerne hjælpe sine kunder sikkert af sted på de frostglatte veje. (Tilbuddet gælder såfremt man vælger at finansiere sit køb med Peugeot Finans, der tilbyder en fast rente på 4,24 % p.a.).

Peugeot-forhandlerne glæder sig til at skåle nytåret ind med sine kunder og tage hul på et nyt og spændende år med mange nyheder.